विद्यार्थियों को शिक्षण सामाग्री का वितरण किया
सोनीपत | सेक्टर-15स्थित श्रीराम शरणम आश्रम द्वारा बुधवार को जरूरतमंद विद्यार्थियों को शिक्षण सामाग्री का वितरण किया गया। आश्रम के प्रमुख नवरतन चोपड़ा ने कहा कि विद्यार्थी परीक्षाएं नजदीक आने पर घबराने लगते हैं, बहुत बड़ा बोझ मानकर परेशान हो जाते हैं। जबकि ऐसा नहीं परीक्षा के नजदीक होने पर एकाग्र मन से तैयारी करनी चाहिए ताकि सब कुछ सही-सी हो जाए।
जो विद्यार्थी पूरे साल नियमित रूप से टाइम टेबल बनाकर तैयारी करते हैं, उन पर परीक्षा के समय अधिक बोझ नहीं रहता है। बहन रीटा चोपड़ा ने अमृतवाणी का पाठ, हनुमान चालीसा और प्रभु भक्ति का भजन सुनाया। प्रवक्ता केएल पुनैनी ने बताया कि विद्यार्थियों के साथ स्कूलों को अध्यापक और अध्यापिकाओं को भी बुलाया गया था। मौके पर ठाकुरदास तनेजा, रमन कालड़ा, जितेंद्र लूथरा आदि मौजूद रहे।
hin_Deva hin_Deva hin_Deva